Olen kutsumukseltani paimen -
ja tehtäväni on auttaa ihmisiä pääsemään lähemmäs Jumalaa.
Kutsumuksessani on erilaisia osa-alueita, -
kuten työskentely pastorina, jota olen tehnyt kauan.
Lähetystyö on myös osa kutsumustani.
Yksi kutsuni päätehtävä on opettaminen lopunajoista -
eli eskatologiasta. Jumala avasi tämän alueen minulle kauan sitten.
Silloin lopun ajat olivat minulle hyvin vieraita.
Lukiessani Ilmestyskirjaa tai Danielin kirjaa -
en juurikaan ymmärtänyt lukemaani tekstiä.
Nämä kirjat sisältävät Jumalalta saatua symbolista tekstiä.
Näiden kirjojen tekstin ymmärtämiseen tarvitaan Pyhän Hengen apua.
Ilman Hänen apuaan niiden ymmärtäminen on vaikeaa.
En siis ymmärtänyt paljoa Danielin tai Ilmestyskirjan sisällöistä.
Eräänä aamuna olin tapani mukaan aamurukouksessa.
Yllättäin tunsin siinä hetkessä jotain erityistä.
Avasin Raamatun Ilmestyskirjan kohdalta.
Kun aloin lukemaan, Jumalan voima tuli ylleni.
Ymmärsin, että Pyhä Henki kosketti minua.
Suurella innolla jatkoin lukemista.
Kahdessa tunnissa luin koko Ilmestyskirjan.
Siitä hetkestä Jumala alkoi avaamaan minulle eskatologian -
eli lopunaikojen asioita.
Myös haluni tietää lisää lopunajoista on kasvanut siitä hetkestä alkaen.
Eskatologiasta opettaminen on yksi päätehtävistäni.
Ja varsinkin Israelin roolista lopun aikana.
Kansainvälinen työ kuuluu myös kutsumukseeni.
Ilmestyskirjan luvuissa 4 ja 5 kerrotaan, -
kuinka eri kansoista, heimoista ja kielistä -
Jumala kutsuu esiin oman morsiamensa.
Pelastus kuuluu kaikille kansoille, kielille ja ihmisille.
Kutsuni alkuvaiheissa en tuntenut tätä asiaa niin syvällisesti.
Jumala johdatti minut työhön seurakunnan keskelle.
Pikkuhiljaa ihmisiä alkoi tulla uskoon eri kansoista -
ja he liittyivät seurakuntaan, jossa palvelin.
Lopulta seurakunnassamme oli ihmisiä 16 eri kansakunnasta.
On hienoa palvoa Jumalaa yhdessä -
eri kansakunnista tulevien ihmisten kanssa.
On suuri rikkaus, -
kun eri kulttuureista tulevat voivat yhdessä palvoa Jumalaa.
Kulttuurilliset asiat ovat oma lukunsa, -
mutta Jumalan läsnäolossa, Kristuksen ruumiissa, -
kulttuuri ei ole se juttu, vaan rakkaus.
Jos rakkaus vallitsee monikansallisessa seurakunnassa, -
niin silloin ristiriidat ratkeavat.
Olen hyvin iloinen Jumalan kutsusta -
ja että Hän on käyttänyt minua kansainvälisessä työssä.
Nuorena en voinut kuvitellakaan, -
että Jumala tulisi viemään minut työhön eri kansallisuuksien pariin -
ja käyttää minua kansainvälisesti.
Nuorena oli hyvin vaikea uskoa, että näin tulisi oikeasti tapahtumaan.
Vuosien aikana näin on kuitenkin tapahtunut.
Voin sanoa, ettei se ole ollut helppoa.
Helppoa ei ollut myöskään Jaakobilla tai Joosefilla -
mutta heidänkin kutsumuksensa toteutuivat.
Olen vieraillut eri maissa opettamassa eskatologiaa -
ja rohkaisemassa. Ihmiset ovat lähestyneet Jumalaa.
Esimerkkinä mainitsen vierailuni Kiinan maanalaisessa seurakunnassa.
Seurakunnat Kiinassa kasvavat hurjaa vauhtia.
Vierailuni aikana, -
kun kävin maanalaisissa seurakunnissa ja kotiseurakunnissa, -
paljastui, etteivät Kiinan uskovat ole kuulleet opetusta lopunajoista.
Kiinan uskoville puhutaan enemmän pelastuksesta.
Vierailin monissa seurakunnissa ja opetin heille lopunajoista.
He ilahtuivat siitä suuresti, -
koska he eivät olleet aiemmin kuulleet opetusta lopunajoista.
Opetukseni jälkeen he halasivat minua.
Kun katson elämääni taaksepäin, -
näen kuinka Jumala on johdattanut minut kansakuntiin -
ja kutsumukseni on toteutunut.
Opetus lopunajoista saattaa aiheuttaa kuulijoille paljon pelkoa.
Itse näen,-
että eskatologian syvempi ymmärtäminen -
saa aikaan iloa eikä pelkoa.
Tärkeää on se, kuinka aihe tuodaan esille kuulijoille.
Asian esittäminen pelottavalla tavalla -
saa aikaan ilon sijasta pelkoa.
Ilmestyskirja ja Danielin kirja -
ovat suurimmaksi osaksi kirjoitettu symbolisesti.
Esimerkiksi Daniel.
Hänellä oli paljon kysymyksiä saamastaan sanomasta, -
joita hän kyseli enkeliltä, joka viestin hänelle toi.
Daniel kyseli tapahtumien ajankohdista, milloin ne toteutuvat.
Daniel ei siis itse ymmärtänyt kaikkea saamastaan sanomasta.
Lopulta enkeli sanoi Danielille, "Olet tehnyt työsi hyvin, -
nyt menet lepoon ja nouset osaasi aikojen lopulla, ja saat palkkiosi."
Nämä asiat ovat sinetöity lopunaikoihin saakka.
Monet tutkivat näitä asioita ja ymmärrys lisääntyy.
Eskatologia on iloinen ja positiivinen asia, -
koska se kertoo ikuisuudesta yhdessä Jumalamme kanssa.
Ikuisuudessa vallitsee ilo, rauha ja rakkaus, -
joista tässä ajassa saamme vain pieniä maistiaisia.
Mutta ikuisuudessa saamme kokea niiden täyttymyksen koko voimassaan.
Lopunajoista puhuessamme -
on tärkeää muistaa symbolinen ilmaisu.
Ilmestyskirjaa lukiessamme löydämme monia symboleja.
Tämä on tärkeä muistaa, kun tulkitsemme Ilmestyskirjaa.
Lähtökohtana Ilmestyskirjan tulkinnalle tulee olla se, -
että Ilmestyskirja on edelleen osittain sinetöity.
Osittain voimme sitä ymmärtää mutta osa on edelleen sinetöity.
Kun luemme Ilmestyskirjaa tai Danielin kirjaa, -
niitä ei voi tulkita omista mielipiteistä käsin.
Ne on kirjoitettu Pyhän Hengen vaikutuksesta, -
symbolista ilmaisua käyttäen.
Sille, että Jumala valitsi käyttää symbolista kieltä, on syynsä.
Jos kerran Jumala kirjoitutti sen, Hän myös avaa sen merkityksen meille.
Vastuu symbolien merkitysten avaamisesta kuuluu Jumalalle.
Me olemme Hänen työtovereitaan.
Aika ajoin Jumala avaa eskatologiaa ja silloin me ymmärrämme.
Eskatologia on tärkeää kaikille Jumalan lapsille.
Raamatussa esimerkiksi Pietari puhuu tästä aiheesta.
Johannes ja Juudaksen kirjeet puhuvat tästä asiasta.
Paavali puhuu eskatologiasta useassa Raamatun kohdassa.
Paavali kirjoittaa Herramme paluusta, -
ja että kerran tulemme olemme Herramme kanssa.
Eskatologia on suuri toivo jokaiselle Jumalan lapselle: -
Olla ikuisuudessa Jumalan kanssa.
Tämä on meidän päämäärämme uudestisyntyneinä uskovina.
Saamme iankaikkisen elämän Jumalan kanssa.
Kun elää lähellä Jumalaa, haluaa tietää koska Kuninkaamme saapuu, -
milloin saamme olla Hänen kanssaan.
Kun oppii tuntemaan eskatologiaa,-
ymmärtää, kuinka lähellä on Jumalaa -
ja kuinka lähellä on poislähtö tältä planeetalta.
Jumala kutsuu jokaista, -
erilaisiin tehtäviin.
On tärkeää, että jokainen löytää oman kutsumuksensa.
Alussa kutsumuksensa tunnistaminen voi olla vaikeaa.
Jumalan kanssa kulkiessa kutsumus selviää.
Omasta kokemuksesta voin sanoa että, -
kulkiessani yhden askeleen kerralla, näen jotain selkeästi -
mutta tulevaisuus voi silti olla hämärän peitossa.
Johdatuksessa kulkeminen mahdollistaa kutsun tarkentumisen.
Kun katson elämääni taaksepäin, voin vain sanoa: wau!
Jumalan johdatus on ollut ihmeellistä.
Voimme tarkastella Aabrahamin, Iisakin, Jaakobin tai Paavalin elämää.
Joku voi ajatella ettei kaikilla ole kutsumusta.
Minä sanon, että kaikilla on kutsumus, -
mutta kaikkien kutsumus ei ole samanlainen.
Paavalin aikana oli useita hänen kaltaisiaan, -
mutta Jumala kutsui Paavalin.
Vaikka Paavali vainosi seurakuntaa, -
Jumala kutsui hänet valtakuntaansa ja työhönsä.
Paavali menestyi työssään. Alussa hän ei ymmärtänyt kutsuaan.
Palataan vielä Aabrahamin elämään.
Jumala sanoi hänelle: "Lähde maastasi, -
suvustasi ja isäsi kodista siihen maahan jonka minä sinulle osoitan."
Lähtiessään Aabraham ei tiennyt Jumalan suunnitelman yksityiskohtia.
Elämänsä aikana Aabraham löysi myös yksityiskohdat, -
vaikkei Jumalan suunnitelma hänen kohdallaan ollut helppo.
Aabrahamin elämässä oli paljon haasteita ja vaikeuksia.
Menneiden kokemustensa takia hän selvisi myös tulevista.
Mietitään Jaakobin elämää.
Hänellä oli rankka elämä.
Kun tutkimme hänen elämäänsä, näemme ettei hänellä ollut helppoa.
Hänelläkin oli haasteita ja vaikeuksia.
Mutta silti Jaakob menestyi elämässään.
Ilman Jumalan voimaa ja näkyä, ja ilman luottamusta Jumalaan, -
Jaakob olisi epäonnistunut.
Jaakobin aika Laabanin luona oli monien pettymysten aikaa.
Hän olisi voinut luovuttaa, muttei tehnyt niin.
Tämä on olennaista. Miksi Jaakob ei luovuttanut?
Mistä hänellä oli varmuus Jumalan lapseudesta?
Mistä kutsumustietoisuus?
Tämä varmuus tulee Jumalalta.
Kun tekee jotain Jumalalle, Hän auttaa tekemään sen työn onnistuneesti.
Kun Jaakob seisoi Faaraon edessä, ja Faarao kysy hänen ikäänsä, -
hän vastasi "Olen elänyt vaeltajan elämää. "
Jaakobin vastaus kertoo tärkeän asian: Vaeltajan elämää.
Jaakob siis tiesi ettei hänen elämänsä kuulu vain tähän aikaan.
Hetken aikaa hän on tässä ajassa toteuttamassa kutsuaan, -
jonka hän haluaa suorittaa.
Jokainen voi omistaa samanlaisen varmuuden kutsustaan, -
ja tietoisuuden siitä, mitä voivat tai mitä heidän tulee tehdä Jumalalle.
Tämän varmuuden voi saada kokemuksen kautta, -
joka voi johdattaa heitä elämässään eteenpäin.
Toinen esimerkki Joosefin elämästä.
Hänenkin elämässään oli paljon pettymyksiä.
Hänen elämänsä ei ollut helppo tai yksinkertainen.
Päinvastoin, Joosefin elämässä oli paljon haasteita.
Olennaista on se, ettei Joosef luovuttanut vaan jatkoi eteenpäin, -
ja voitti kaikki vaikeudet.
Miksi Joosef pystyi jatkamaan eteenpäin vaikeuksista huolimatta?
Hänellä oli kokemuksia Jumalan kanssa eletystä elämästä, -
nämä kokemukset lisäsivät hänen uskoaan ja luottamustaan Jumalaan.
Voin kertoa esimerkin omasta elämästäni.
Kun katson elämääni taaksepäin, näen Jumalan johdatuksen.
Minulla ei ole ollut helppoa. On ollut haasteita ja vaikeuksia.
Yksi kerrallaan, Jumalan avulla, olen voittanut nämä haasteet.
Niiden voittamiseen tarvitaan luottamusta ja toivoa Jumalaan.
Jos aiot tehdä jotain Jumalalle, älä ajattele sen olevan helppoa.
Hengellinen elämä ei tarkoita helppoa elämää, -
koska meillähän on vihollinen, jota vastaan taistelemme.
Vihollisemme tuntee ihmisen luonteen ja asenteet.
Hän tietää millainen ihminen on.
Ihmisen elämä on lyhyt, 80- tai 90 vuotta.
Vastustajamme, sielunvihollinen on kokeneempi.
Kuinka siis voimme voittaa vihollisemme?
Luottamalla Jumalaan ja asettamalla toivomme Häneen.
Siksi Joosef, Jaakob, Paavali ja Abraham menestyivät.
Ja siksi mekin voimme onnistua kutsumuksemme toteuttamisessa.
Tällä hetkellä toimin pastorina Järvenpään kotiseurakunnassa.
Järvenpään kotiseurakunnassa kokoontuu useita kansallisuuksia.
Kokouksissa käytämme sekä suomen että englannin kieltä.
Kokoonnumme sunnuntaisin klo 12.
Laulamme suomen- ja englanninkielisiä ylistyslauluja.
Koemme yhteenkuuluvuutta kokoontumisissamme.
Autamme toisiamme ja iloitsemme erilaisista kulttuureistamme.
Vaikka tuleemme erilaisista kulttuureista, -
voimme unohtaa erilaisuutemme Kristuksen rakkauden ilmapiirissä.
Voimme harjoitella erilaisuuden kohtaamista tässä ajassa, -
koska taivaassa on monia eri kansallisuuksia.
On amerikkalaisia, ranskalaisia, intialaisia, afrikkalaisia, -
indonesialaisia, kiinalaisia, suomalaisia ja israelilaisia yhdessä.
Yksi ruumis, Kristuksen ruumis.
Voimme siis kokea taivasta jo nyt maan päällä.
Sydämellisesti tervetuloa Järvenpään kotiseurakuntaan.
Kutsumus voi muuttua tai kehittyä elämän aikana.
Tämä voi johtua ihmisestä, Jumalan suunnitelmasta tai tilanteesta.
Apostoli Johannes oli pastori ja apostoli -
ja opettaja.
Hänen kutsunsa kehittyi tai muuttui, -
kun Jumala avasi hänelle uuden alueen, lopun ajat.
Muut apostolit tapettiin.
Heidät tapettiin eri maissa ja eri alueilla.
Heidän joukostaan ainoastaan Johannes -
koki luonnollisen kuoleman ja eli pitkän elämän.
Historian tietojen mukaan hän oli kuollessaan 90-vuotias.
Voimme kysyä, miksi Johannes eli niin pitkään?
Miksi Johannesta ei tapettu muiden opetuslapsien tavoin?
Jumalan suunnitelma Johanneksen suhteen oli se, -
että hän kirjoittaa Ilmestyskirjan.
Ilmestyskirja sanoo: "lähetä tämä seitsemälle seurakunnalle."
Tässä näemme syyn Johanneksen pitkään elämään.
Ja myös sen, että hänen kutsunsa muuttui ja kehittyi.
Kutsu siis voi muuttua tai kehittyä elämän aikana.
Joskus ihmiset miettivät, -
voiko Jumala ottaa pois kutsumuksen synnin takia.
Synnin tähden Jumala ei ota pois kenenkään kutsumusta.
Koska olemme ihmisiä, teemme virheitä -
mutta syntiin langennut voi palata Jumalan luo -
ja siten kutsu voi uudistua.
Kyseessä voi olla profeetallinen armoitus tai parantumisen armoitus -
tai pastorin, julistajan tai evankelistan kutsumus.
Jumala ei peruuta kutsuaan, vaikka kutsuttu tekisikin vääriä valintoja.
Palaamalla Jumalan luokse parannusta tehden -
Jumalan kutsu ja palvelutehtävä on edelleen voimassa.
Esimerkkeinä tästä ovat Simson ja Pietari.
Ja myös Daavid. He kaikki tekivät virheitä.
Ymmärrettyään virheensä ja tehtyään parannusta -
he jatkoivat palvelustehtäviään ja menestyivät tehtävissään.
Myös Uuden Testamentin aikoina Jumala kutsuu ihmisiä eri tehtäviin.
Olen varma siitä ettei Jumala peruuta voiteluaan tai kutsuaan.
Lähellä Jumalaa eläminen mahdollistaa jokaisen -
kutsumuksen menestyksekkään toteuttamisen.
Suomennos: Riku Miettinen